تورکیه سوما‌لی‌نین پایتاختی موگادیشو-دا دونن مدافعه ناظیرلیگی بیناسی یاخینلیغیندا یئنی سلاح‌لی قوه‌لر قوموتانینین کونوویونو هدف آلان انتحار سالدیریسینی پیسله‌دی.
خاریجی ایشلر ناظرلیگی‌نین بونونلا باغلی بیاناتیندا بیلدیریلدی کی، موگادیشودا یوکسک سویه‌لی حربی یئتکیلیلری داشییان کونوویو هدف گؤتورن هوجوم نتیجه‌سینده ایلک معلومات‌لارا گؤره آرا‌لاریندا سیویل لرین ده اولدوغو چوخ سایدا اینسانین حیاتینی ایتیرمه‌سی و یارالانماسین‌دان درین کدر دویولموش‌دور.
بو منفور ترور هوجومونو قیناییر، هوجومدا حیاتینی ایتیرن‌لره الله‌دان رحمت، یاخین‌لارینا باش ساغلیغی، یارا‌لی‌لارا عاجیل شفا‌لار دیلییریک. تورکیه ترورلا موباریزه‌سینده سوما‌لی‌نین یانیندا یئر آلماغا داوام ائده‌جک.
هوجومدا ایلکین معلومات‌لارا گؤره 13 آدامین اؤلدوگو، 10 آدامین یارالاندیغی بیلدیریلمیشدی.
یئنی وظیفه‌سینی تحویل آلماق اوچون تشکیل ائدیلن مراسیم‌دن سونرا یولا دوشن کونوویو هدف گؤتورولن سلاح‌لی قوه‌لر قوموتانی محمد احمد جما‌لی‌نین وضعیتی‌نین یاخشی اولدوغو قئید ائدیلمیشدی.
ترور تشکیلاتی الشباب اؤزونون اینترنت صحیفه‌سینده هوجومون مسئولیتینی اؤز اوزرینه گؤتوردوگونو بیان ائتمیش‌دیر.
